**Dokumentų stilius**

**Šriftai ir pagrindinis tekstas**

Tekstą prašome surinkti „Times New Roman“ 12 pt dydžio šriftu, dvigubu intervalu tarp eilučių.

Žurnale naudojama ALA-LC kirilicos ir kt. abėcėlės transliteracijos schema, remiantis Kongreso bibliotekos aprašu: the Library of Congress' website <https://www.loc.gov/catdir/cpso/roman.html>. Prašome teirautis el. paštu: [etnolog@istorija.lt](mailto:etnolog@istorija.lt)

**Asmenvardžiai**

Asmenvardžiai pateikiami originalo rašyba (su galūnėmis lietuvių kalba), pirmąsyk su visais vardais, o toliau tekste rašoma tik pavardė. Jei kelių asmenų pavardės sutampa – pavardė su inicialu.

**Citavimas**

Tekste citatas prašome išskirti kabutėmis.

Literatūros sąraše kabutės turėtų būti tokios, kokios yra originaliose publikacijose.

Jei citata yra didesnė nei 40 žodžių, ji surenkama naujoje eilutėje be kabučių smulkesniu 10 pt dydžio šriftu ir tokiu būdu išskiriama.

**Pastabos**

Pastabos turėtų būti pateikiamos kiekvieno puslapio pabaigoje kaip išnašos, kurios nuosekliai numeruojamos tekste. Archyvinių dokumentų anotacijos turėtų būti pateikiamos išnašose.

**Literatūra**

Visuose tekstuose literatūros nuorodos pateikiamos skliaustuose, nurodant veikalo autoriaus pavardę, leidinio leidimo metus ir puslapį, pvz.: (Šaknys 1996: 15); (Goody et al. 1981[1968]: 25); (Moore 2005 cit. iš Čepaitienė 2017: 29).

Jei remiamasi keliais tais pačiais metais išleistais autoriaus darbais, tekste prie leidimo metų pridedamos raidės „a“, „b“ ir t. t. ir atskiriama kabliataškiu, pvz.: (Volteris 1928a; 1928b).

Tekste nuorodos į archyvinį dokumentą ar lauko tyrimų aprašus pateikiamos taip: (LIIBR F 73, b. 5, l. 16); t. y. Lietuvos istorijos instituto Bibliotekos rankraštynas, fondas 73, byla 5, lapas 16.

Knyga

Basanavitius [Basanavičius], Jonas. 1893. *Etnologiškos smulkmenos*. Tilžė: Otto von Mauderodes spaustuvė.

Kalnius, Petras. 2012. *Žemaičiai: XX a. – XXI a. pradžia*. Vilnius: Mintis.

Čiubrinskas, Vytis (sud.). 2011. *Lietuviškasis identitetas šiuolaikinės emigracijos kontekstuose*. Kaunas: Vytauto Didžiojo universitetas.

Kockel, Ullrich; Nic Craith, Máiréad (eds). 2004. *Communicating Cultures*. Münster: LIT Verlag.

Straipsnis

Mažiulis, Antanas. 1975. Lietuvos antropologijos bibliografija, *Tėviškės žiburiai* 02 13: 7, 02 20: 7.

Klumbytė, Neringa. 2010. The Soviet Sausage Renaissance, *American Anthropologist* 112(1): 22–37. <https://doi.org/10.1111/j.1548-1433.2009.01194.x>

Mačiekus, Venantas. 2011. Paprotinė teisė, V. Savoniakaitė (sud.). *Lietuvos etnologijos ir antropologijos enciklopedija*: 323–328. Vilnius: Lietuvos istorijos instituto leidykla.

Interneto nuoroda

Production in Construction – Annual Data. 2017. *Eurostat.* <http://ec.europa.eu/eurostat/data/database> [accessed on 30 04 2017].

Savoniakaitė, Vida. 2022. Georg Forster on Race from Vilnius, 1785–1787: Transformations and (De)coloniality, 17th EASA Bienal Conference *Transformation, Hope, and the Commons,* 26–29 July, 2022 Queen’s University Belfast. https://easaonline.org/conferences/easa2022/programme#11340 [žiūrėta 2022 07 08].

Disertacija

Tilvikas, Jonas. 2019. *Liaudies medicina Mažosios Lietuvos sveikatos sistemoje.* Daktaro disertacija, Lietuvos istorijos institutas.

Recenzija

Mažiulis, Antanas. 1966. Senojo lietuvių tikėjimo metmenys, *Draugas* II*: Mokslas, menas, literatūra* 12 03: 1–5. Rec. kn.: Balys, Jonas. 1966. *Lietuvių liaudies pasaulėjauta tikėjimų ir papročių šviesoje*. Chicago, Ill.: Pedagoginis literatūros institutas, 120 p.

Šaltiniai

Šaltinių publikacijoje šaltiniai rašomi ta pačia tvarka kaip literatūra.